నీరవ్ కారు కోటి రూపాయలకే - Nirav luxury cars up for auction - EENADU
నీరవ్ కారు కోటి రూపాయలకే
ముంబయి: పరారీలో ఉన్న ఆర్థిక నేరగాడు, వజ్రాల వ్యాపారి నీరవ్ మోదీకు చెందిన ఆస్తులను ఈడీ వరసగా వేలం వేస్తోంది. ఇప్పుడు ఆయన కార్ల వంతు వచ్చింది. ఆయన వద్ద మొత్తం 13 కార్లు ఉండగా, వాటిలో అత్యంత విలువైంది రోల్స్‌ రాయిస్‌. ఐదు కోట్ల రూపాయల విలువైన ఆ కారుకు వేలంలో నిర్ణయించిన ప్రారంభ ధర రూ.1.3 కోట్లు. ఈ కార్లకు మంచి ధర పలకవచ్చని ఈడీ అధికారులు భావిస్తున్నారు.
పంజాబ్ నేషనల్‌ బ్యాంకుకు వేల కోట్ల రూపాయలు మోసగించి ప్రస్తుతం బ్రిటన్‌లో అరెస్టయిన నీరవ్ మీద ఈడీ ఇప్పటికే అనేక అభియోగాలు మోపింది. వాటిని పరిశీలించిన ముంబయిలో ప్రత్యేక న్యాయస్థానం అతడి ఆస్తులను వేలం వేయడానికి అనుమతిచ్చింది. దానిలో భాగంగా వేలం వేసే కార్ల వివరాలను ఈడీ మెటల్ స్ర్కాప్‌ ట్రేడ్ కార్పొరేషన్ లిమిటెడ్(ఎంఎస్‌టీసీ)లో ఉంచింది. ఆ సంస్థే వేలం ప్రక్రియను నిర్వహిస్తుంది. ఏప్రిల్ 21 నుంచి 23 వరకు ఆ కార్లను పరిశీలించుకోడానికి అనుమతి కూడా ఇచ్చింది. నీరవ్ వద్ద ఉన్న మొత్తం 13 కార్లలో రోల్స్‌ రాయిస్‌ ఘోస్ట్, పోర్షే పనామెరా, రెండు మెర్సిడెజ్‌ బెంజ్‌లు, మూడు హోండా కార్లు, టయోటా ఫార్చునర్‌, ఇన్నోవా, రెండు హోండా బ్రియోస్‌, ఇతర కార్లు ఉన్నాయి. ఇప్పటికే ఈడీ నీరవ్ మోదీకి చెందిన పెయింటింగ్‌లను వేలం వేయడం ద్వారా రూ.54 కోట్లను పొందింది. లండన్‌లో ఉన్న అతడిని భారత్‌కు అప్పగించే ప్రక్రియ కొనసాగుతోంది.
neerav kaaru koti roopaayalake - Nirav luxury cars up for auction - EENADU
neerav kaaru koti roopaayalake
mumbai: paraariiloo unna aardhika neragadu, vajraala vyaapaari neerav modeeku chendina aastulanu eedee varasagaa velam vestondi. ippudu aayana kaarla vantu vachindi. aayana vadda mottam 13 kaarlu undagaa, vaatilo atyanta viluvaindi rolles raise. aidu kotla roopaayala viluvaina aa kaaruku velamlo nirnayinchina praarambha dhara roo.1.3 kotlu. ee kaarlaku manchi dhara palakavacchani eedee adhikaarulu bhaavistunnaaru.
panjab neshanalne byaankuku vela kotla roopaayalu mosaginchi prastutam britonle arestayina neerav meeda eedee ippatike aneka abhiyogaalu mopindi. vaatini pariseelinchina mumbayilo pratyeka nyaayasthaanam atadi aastulanu velam veyadaaniki anumatichindi. daanilo bhagamga velam vese kaarla vivaraalanu eedee metal srcop trade carporation limited(msetc)loo unchindi. aa samsthe velam prakriyanu nirvahistundi. epril 21 nunchi 23 varaku aa kaarlanu pariseelinchukodaaniki anumati kuudaa ichindi. neerav vadda unna mottam 13 kaarlalo rolles raise ghost, porshe panamera, rendu mercidezsi benjilu, moodu honda kaarlu, tiota farchunersh, innova, rendu honda briose, itara kaarlu unnaayi. ippatike eedee neerav modeeki chendina paintingelonanu velam veyadam dwara roo.54 kotlanu pondindi. landanle unna atadini bhaarathnaku appaginche prakriya konasagutondi.